
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2529 

24 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Μεταβίβαση του δικαιώματος υπογραφής εγγρά¬ 
φων «Με εντολή του Πρύτανη» στο Γραμματέα 
και Προϊσταμένους Οργανικών Μονάδων του Ε.Μ. 

Πολυτεχνείου. 1 

Αναπλήρωση Προέδρου στο Τμήμα Δημοσιογραφί¬ 
ας και Μ.Μ.Ε. της Σχολής Οικονομικών και Πολι¬ 
τικών Επιστήμων. 2 

Αναπλήρωση Προέδρου στο Τμήμα Ιταλικής Γλώσ¬ 
σας και Φιλολογίας της Φιλοσοφικής Σχολής. .. 3 

Αναπλήρωση Προέδρου στο Τμήμα Ιατρικής της Σχο¬ 
λής Επιστημών Υγείας. 4 

Αναπλήρωση Προέδρου στο Τμήμα Ποιμαντικής και 
Κοινωνικής Θεολογίας της Θεολογικής Σχολής 

του Α.Π.Θ. 5 

Αναπλήρωση Προέδρου στο Τμήμα Γεωλογίας της 

Σχολής Θετικών Επιστημών. 6 

Ίδρυση Εργαστηρίου με τίτλο «Εργαστήριο Ζωολο¬ 
γίας» στο Τμήμα Βιολογικών Εφαρμογών και Τε¬ 
χνολογιών της Σχολής Επιστημών Υγείας του Πα¬ 
νεπιστημίου Ιωαννίνων. 7 


ΑΠΟΦΑΣΕΙ Σ 

Αριθμ. 21024 (1) 


Μεταβίβαση του δικαιώματος υπογραφής εγγράφων 
«Με εντολή του Πρύτανη» στο Γ ραμματέα και Προ¬ 
ϊσταμένους Οργανικών Μονάδων του Ε.Μ. Πολυτε¬ 
χνείου. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

1. Το άρθρο 8 (παρ. 18ι) του Ν. 4009/2011. 

2. Το Π.δ. 46/1998 «Οργανισμός Διοικητικών Υπηρε¬ 
σιών». 

3. Την ανάγκη αποκέντρωσης για την ταχύτερη διεκ¬ 
περαίωση των διοικητικών υποθέσεων του Ιδρύματος 
(Εθνικού Μετσοβίου Πολυτεχνείου). 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη, εις βάρος του Κρατικού 
Προϋπολογισμού, αποφασίζουμε: 


Αρθρο 1 

Μεταβιβάζουμε την αρμοδιότητα υπογραφής εγγρά¬ 
φων στον Γ ραμματέα και τους Προϊσταμένους Οργανι¬ 
κών Μονάδων του Ε.Μ. Πολυτεχνείου, ως κάτωθι: 

Α. Στο Γ ραμματέα του ΑΕΙ: 

1. Του χαρακτηρισμού όλων των εισερχομένων εγ¬ 
γράφων και χρέωση της εισερχόμενης αλληλογραφίας 
στις δύο (2) Γ ενικές Διευθύνσεις και λοιπές Διοικητικές 
Υπηρεσίες που δεν υπάγονται στις Γ ενικές Διευθύνσεις, 
καθώς και τοποθέτηση εγγράφων στο Αρχείο, όπου δεν 
απαιτείται παραπέρα ενέργεια. 

2. Μετά του Πρύτανη και του Κοσμήτορα της οικείας 
Σχολής, των πρωτοτύπων διδακτορικών διπλωμάτων. 

3. Πράξεων για συγκρότηση επιτροπών παραλαβής 
αναλώσιμου ή μη υλικού και εξοπλισμού για τις ανάγκες 
των Εργαστηρίων, Σπουδαστηρίων και λοιπών Ακαδη¬ 
μαϊκών Μονάδων και Υπηρεσιών του Ιδρύματος. 

4. Απαντήσεων σε παράπονα υπαλλήλων, πολιτών 
σχετικά με ζητήματα για τα οποία έχουν αποφασίσει 
τα αρμόδια όργανα του Ιδρύματος. 

5. Εντολών ανοίγματος ενέγγυων πιστώσεων στην 
Εθνική Τράπεζα Ελλάδος ή σε άλλη Τράπεζα με όλα 
τα απαραίτητα δικαιολογητικά, δηλαδή αιτήσεις εγκρί- 
σεως για τη χορήγηση άδειας εισαγωγής, ως και κάθε 
εγγράφου που έχει σχέση με την εισαγωγή ή εξαγωγή 
οργάνων και λοιπών ειδών του Ιδρύματος, συμβάσεων, 
προμηθειών με προμηθευτές κ.λπ.. 

6. Εγγράφων στις Τράπεζες για την πληρωμή προμή¬ 
θειας, ως και για παράταση πιστώσεων. 

7. Εγγράφων προς τα Τελωνεία και προς εκτελωνιστές 
σχετικά με τον εκτελωνισμό υλικών που η προμήθεια 
τους έχει εγκριθεί από τα αρμόδια όργανα του Ιδρύματος. 

8. Εγγράφων αποστολής συμφωνητικών σε προμηθευ¬ 
τές του Ιδρύματος για την προμήθεια υλικών, ως και 
υπογραφή, κάθε σχετικής με το θέμα αλληλογραφίας. 

9. Εγγράφων προς το Γ ενικό Λογιστήριο του Κράτους 
με ερωτήματα σχετικά με θέματα μισθοδοσίας. 

10. Καταθέσεων στο όνομα του Ε.Μ.Π. εντολών που 
λαμβάνονται από τις Δ.Ο.Υ. και τις Τράπεζες και οι οποί¬ 
ες προέρχονται από εντάλματα πληρωμών Υπουργείων. 

11. Εγγράφων προς αναδόχους προμηθευτές του Ιδρύ¬ 
ματος, με τα οποία ανακοινώνονται η κατακύρωση των 
μειοδοτικών διαγωνισμών, αποφάσεις των αρμοδίων 
οργάνων, ως και κάθε θέμα σχετικά με τις προμήθειες 
αναλωσίμων και μη υλικών. 

12. Εγγράφων που απευθύνονται στους αναδόχους 
των έργων και μελετών των Διευθύνσεων Τεχνικών 
Υπηρεσιών και Συντήρησης των Εγκαταστάσεων και 
αφορούν στη κοινοποίηση αποφάσεων των αρμοδίων 
συλλογικών οργάνων του Ιδρύματος. 

13. Εγγράφων που αφορούν σε χορήγηση αδειών, 
εκτός εκπαιδευτικών και σε εκτέλεση αποφάσεων των 
αρμοδίων οργάνων του Ιδρύματος, στα μέλη του ΕΕΠ, 
Ε.Δ.Π., Ε..Δ.Ι.Π., Ε.Τ.Ε.Π. και Διοικητικού Προσωπικού, πλην 
των εγγράφων για χορήγηση αδειών λόγων θερινών 
διακοπών του Ε.Τ.Ε.Π. που ανήκουν στις Σχολές, τα 
οποία υπογράφονται από τους Κοσμήτορες των οικεί¬ 
ων Σχολών. 

14. Συμβάσεων προμηθειών και παροχής υπηρεσιών 
μετά από πρόχειρο μειοδοτικό διαγωνισμό, μέχρι του 
ποσού των 60.000 €, μετά από απόφαση των αρμοδίων 
οργάνων του Ιδρύματος. 

Μέχρι την πλήρωση της θέσης του Γραμματέα του 
ΑΕΙ, οι ως άνω αρμοδιότητες υπογραφής εγγράφων 
μεταβιβάζονται ως ακολούθως: 

- Οι 1, 2, 4,13 και 14 στον Γ ενικό Διευθυντή Διοικητικής 
Στήριξης και Σπουδών. 

- Οι υπόλοιπες παραμένουν στον Πρύτανη. 

Β. Στο Γενικό Διευθυντή Διοικητικής Στήριξης και 
Σπουδών: 

1. Εγγράφων που εκδίδονται από τις Διευθύνσεις Δι¬ 
οικητικού, Οικονομικών, Μέριμνας, Σπουδών και Πληρο¬ 
φορικής και αφορούν σε διοικητική εποπτεία, έλεγχο, 
συντονισμό και εύρυθμη λειτουργία των υπηρεσιών της 
Γ ενικής Διεύθυνσης. 

2. Εγγράφων που αφορούν σε προκήρυξη θέσεων ΕΕΠ, 
Ε.Δ.Ι.Π., ΕΤΕΠ και Διοικητικού προσωπικού, σε εκτέλεση 
των αποφάσεων των αρμοδίων οργάνων του Ιδρύματος, 
πλην πράξεων διορισμού, πρόσληψης, ανανέωσης συμ¬ 
βάσεων, αποδοχής παραιτήσεως, οι οποίες παραμένουν 
στον Πρύτανη. 

3. Εντολών μετακίνησης εκτός έδρας του ΕΕΠ, του 
Ε.Δ.Ι.Π., του ΕΤΕΠ και του Διοικητικού Προσωπικού, ανα- 
λόγως των αναγκών, σε εκτέλεση των αποφάσεων των 
αρμοδίων οργάνων. Για το λοιπό προσωπικό, η εντολή 
υπογράφεται από τον Πρύτανη, ή τον αρμόδιο Αναπλη¬ 
ρωτή Πρύτανη. 

4. Εγγράφων που αφορούν σε επίλυση θεμάτων που 
προκύπτουν κατά την εφαρμογή της νομοθεσίας. 

5. Εγγράφων για την κωδικοποίηση της εφαρμογής 
της νομολογίας, μέσω γνωματεύσεων Νομικού Συμβού¬ 
λου, ή άλλων νομικών συνεργατών του Ιδρύματος. 

6. Εγγράφων με τα οποία ανακοινώνεται ο διορισμός 
Καθηγητών και Λεκτόρων, ή η παράταση της προθε¬ 
σμίας ανάληψης των καθηκόντων τους, σε εκτέλεση 
αποφάσεων των αρμοδίων οργάνων του Ιδρύματος. 

Β.1. Στον Προϊστάμενο της Διεύθυνσης Διοικητικού: 

1. Εγγράφων προς το Υπηρεσιακό Συμβούλιο, με τα 
οποία ζητείται γνώμη περί προαγωγής, εντάξεως, με- 
τατάξεως, αδειών άνευ αποδοχών και λοιπών αδειών 
του Διοικητικού εν γένει προσωπικού. 

2. Εγγράφων για τη χορήγηση αναρρωτικών αδειών 
στο πάσης φύσεως προσωπικό του Ιδρύματος, ως και 
εγγράφων που αφορούν σε παραπομπή στην αρμόδια 
Υγειονομική Επιτροπή. 

3. Εγγράφων αναφερόμενων στην προσέλευση και 
αποχώρηση του προσωπικού, ως και στην εποπτεία 
του Ιδρύματος, σε εκτέλεση αποφάσεων των αρμοδίων 
οργάνων του Ιδρύματος. 


4. Πληροφοριακών απαντήσεων σε αιτήσεις πολιτών 
και προσωπικού. 

5. Πράξεων περί χορήγησης χρονοεπιδόματος στο 
πάσης φύσεως προσωπικό του Ιδρύματος. 

6. Πράξεων για τη χορήγηση μισθολογικών κλιμακίων 
στο Διοικητικό προσωπικό και στο ΕΤΕΠ. 

7. Εγγράφων προς το Ι.Κ.Α. για τη γνωστοποίηση των 
ημερών απουσίας των επί συμβάσει υπαλλήλων, με τη 
χορήγηση σ’ αυτούς αναρρωτικής αδείας και κάθε σχε¬ 
τικού με το θέμα αυτό εγγράφου. 

8. Εγγράφων προς τις Υπηρεσίες του Ιδρύματος επί 
θεμάτων της αρμοδιότητας της Διεύθυνσης Διοικητικού. 

9. Βεβαιώσεων ή πιστοποιητικών για το πάσης φύσεως 
προσωπικό του Ιδρύματος. 

10. Της έκδοσης και θεώρησης βιβλιαρίων νοσηλείας 
του πάσης φύσεως προσωπικού του Ιδρύματος. 

11. Της βεβαίωσης του γνησίου των υπογραφών του 
προσωπικού της Κεντρικής Διοίκησης, ως και την επι¬ 
κύρωση των αντιγράφων παντός εγγράφου των Υπη¬ 
ρεσιών που προορίζονται για την ημεδαπή, εφόσον η 
αρμοδιότητα αυτή δεν ανήκει σε άλλη Υπηρεσία. 

12. Επικύρωσης των αντιγράφων αδιαβάθμητων εγ¬ 
γράφων από τους ατομικούς φακέλους των μελών του 
προσωπικού του Ιδρύματος. 

13. Πράξεων χορήγησης των πάσης φύσεως αδειών, 
εκτός εκπαιδευτικών, που αφορούν το Διοικητικό Προ¬ 
σωπικό. 

14. Εγγράφων παροχής πληροφοριών σε άλλες Υπη¬ 
ρεσίες του Δημοσίου για θέματα που αφορούν στην 
Υπηρεσιακή κατάσταση ή στοιχεία προσωπικού μητρώ¬ 
ου των Καθηγητών και Λεκτόρων, καθώς και των μελών 
του ΕΕΠ, Ε.Δ.Ι.Π., ΕΤΕΠ και Διοικητικού Προσωπικού του 
Ιδρύματος. 

Β.2. Στον Προϊστάμενο της Διεύθυνσης Οικονομικών 
Υπηρεσιών: 

1. Εγγράφων επιστροφής εγγυητικών επιστολών των 
οποίων έληξε η ισχύς. 

2. Εγγράφων αποστολής δικαιολογητικών διαγωνι¬ 
σμών σε δικαιούχους προμηθειών στους οποίους δεν 
κατακυρώθηκε η προμήθεια. 

3. Εγγράφων προς τις υπηρεσίες και τις Σχολές, Το- 
μείς κ.λπ. του Ιδρύματος με τα οποία ανακοινώνονται 
αποφάσεις των Οργάνων του Ιδρύματος, σχετικά με 
θέματα οικονομικά αρμοδιότητας της Διεύθυνσης Οι¬ 
κονομικών Υπηρεσιών και κοινοποιούνται εγκύκλιοι σχε¬ 
τικές με τα ανωτέρω θέματα. 

4. Επικύρωσης αντιγράφων κάθε εγγράφου που κατα¬ 
τίθεται στη Διεύθυνση Οικονομικών Υπηρεσιών. 

5. Εγγράφων προς τις Δ.Ο.Υ. σχετικά με την πληρωμή 
μισθοδοτικών καταστάσεων. 

6. Καταστάσεων κρατήσεων προς την Εθνική Τράπεζα 
Ελλάδος και τις Δ.Ο.Υ. 

7. Βεβαιώσεων επί των καταστάσεων οδοιπορικών 
εξόδων. 

8. Βεβαιώσεων αποδοχών εν γένει του προσωπικού, ως 
και βεβαιώσεων αποδοχών του προσωπικού για την υπο¬ 
βολή τους στην Οικονομική Εφορία, ή άλλη Υπηρεσία. 

Β.3. Στον Προϊστάμενο της Διεύθυνσης Σπουδών: 

1. Των κοινοποιήσεων στις Σχολές εγγράφων τρεχού- 
σης φύσεως. 

2. Των πληροφοριακών εγγράφων και εγγράφων διεκ¬ 
περαίωσης φοιτητικών θεμάτων, για τα οποία υπάρχουν 
αποφάσεις των αρμοδίων οργάνων του Ιδρύματος. 

3. Εγγράφων που αφορούν εγγραφές, μετεγγραφές 
και γενικά τη σπουδαστική κατάσταση των φοιτητών. 

4. Εγγράφων που αφορούν χορήγηση στατιστικών 
στοιχείων για τους φοιτητές προς τις Δημόσιες Υπη¬ 
ρεσίες. 

5. Απαντήσεων σε παράπονα φοιτητών σχετικά με τα 
ζητήματα για τα οποία έχουν αποφασίσει τα αρμόδια 
όργανα του Ιδρύματος. 

6. Εσωτερικής αλληλογραφίας για θέματα Υ.Δ. 

Β.3.1. Στους Γραμματείς των Σχολών: 

1. Της κοινοποίησης προς τα μέλη των Σχολών εγγρά¬ 
φων τρεχούσης φύσεως, εγκυκλίων, κ,λπ.. 

2. Της προσυπογραφής μετά του Πρύτανη και του 
Κοσμήτορα των Σχολών των πρωτότυπων πτυχίων. 

3. Της υπογραφής των πάσης φύσεως πιστοποιητικών, 
αντιγράφων πτυχίων, διδακτορικών διπλωμάτων, ως και 
την επικύρωση των αντιγράφων αυτών. 

4. Της βεβαίωσης του γνήσιου της υπογραφής των 
εξεταστών για πιστοποιητικά συμμετοχής σε εξετάσεις 
φοιτητών, καθώς και του γνήσιου των υπογραφών για 
όλο το προσωπικό των Σχολών. 

5. Της υπογραφής πληροφοριακών εγγράφων και εγ¬ 
γράφων διεκπεραίωσης φοιτητικών θεμάτων, σε εκτέ¬ 
λεση αποφάσεων των αρμοδίων Οργάνων της Σχολής, 
εφόσον αυτά απευθύνονται στις υπηρεσίες του Ιδρύ¬ 
ματος. 

Β.4. Στον Προϊστάμενο της Διεύθυνσης Μέριμνας: 

1. Εγγράφων διεκπεραίωσης θεμάτων της αρμοδιότη¬ 
τας της Διεύθυνσης, για τα οποία υπάρχουν αποφάσεις 
των αρμοδίων Οργάνων του Ιδρύματος. 

2. Πιστοποιητικών χορήγησης υποτροφίας σε φοιτητές 
του Ιδρύματος. 

3. Εγγράφων με τα οποία ζητούνται πληροφορίες 
αναγκαίες για να καταρτισθούν πίνακες φοιτητών δι¬ 
καιούμενων υποτροφίας. 

4. Επικύρωσης αντιγράφων κάθε εγγράφου που κα¬ 
τατίθεται στη Διεύθυνση μέριμνας. 

5. Εγγράφων που αφορούν στη χορήγηση στατιστικών 
στοιχείων προς τις Δημόσιες Υπηρεσίες σύμφωνα με 
τις εκάστοτε ισχύουσες διατάξεις νόμων. 

Β.5. Στον Προϊστάμενο της Διεύθυνσης Πληροφορικής: 

Εγγράφων διεκπεραίωσης θεμάτων της αρμοδιότητας 
της Διεύθυνσης, για τα οποία υπάρχουν αποφάσεις των 
αρμοδίων Οργάνων του Ιδρύματος. 

Γ. Στον Προϊστάμενο της Γ ενικής Διεύθυνσης Τ εχνικών 
Υπηρεσιών: 

1. Θεώρησης των προς το Υπουργείο Παιδείας εγγρά¬ 
φων των Προϊσταμένων των υπ’ αυτόν Διευθύνσεων για 
τη χρηματοδότηση από τον Προϋπολογισμό Δημοσίων 
Επενδύσεων των εγκεκριμένων μελετών και έργων. 

2. Εγγράφων που απευθύνονται στα διάφορα Υπουρ¬ 
γεία και Υπηρεσίες για θέματα που αφορούν στη Γ.Δ.Τ.Υ. 
σε εκτέλεση αποφάσεων των αρμοδίων συλλογικών 
οργάνων του Ιδρύματος. 

Γ.1. Στον Προϊστάμενο της Διεύθυνσης Τεχνικών Υπη¬ 
ρεσιών: 

1. Εγγράφων προς το Υπουργείο Παιδείας για η χρη¬ 
ματοδότηση από τον Προϋπολογισμό Δημοσίων Επεν¬ 
δύσεων των εγκεκριμένων μελετών και έργων μέσα στα 
πλαίσια των εγκεκριμένων πιστώσεων για έργα αρμοδι¬ 
ότητας της Διεύθυνσης Τεχνικών Υπηρεσιών. 

2. Βεβαιώσεων ή πιστοποιητικών εμπειρίας, αρμοδιό¬ 
τητας της Διεύθυνσης Τεχνικών Υπηρεσιών. 


3. Όλης της σχετικής αλληλογραφίας και πράξεων 
αρμοδιότητας κατά το νόμο της Διευθύνουσας τα έργα 
Υπηρεσίας, για έργα αρμοδιότητας της Διεύθυνσης Τε¬ 
χνικών Υπηρεσιών. 

Γ.2. Στον Προϊστάμενο της Διεύθυνσης Συντήρησης 
των Εγκαταστάσεων: 

1. Εγγράφων που αφορούν σε διοικητική εποπτεία, 
έλεγχο, συντονισμό και εύρυθμη λειτουργία των Πολυ¬ 
δύναμων Μονάδων, σε θέματα που αφορούν τα τεχνικά 
θέματα που χειρίζονται. 

2. Εγγράφων που αφορούν σε επίλυση θεμάτων που 
προκύπτουν από την εφαρμογή της νομοθεσίας. 

3. Εγγράφων προς το Υπουργείο Παιδείας για τη 
χρηματοδότηση από τον Προϋπολογισμό Δημοσίων 
Επενδύσεων των εγκεκριμένων μελετών και έργων 
μέσα στα πλαίσια των εγκεκριμένων πιστώσεων για 
έργα αρμοδιότητας της Διεύθυνσης Συντήρησης των 
Εγκαταστάσεων. 

4. Βεβαιώσεων ή πιστοποιητικών εμπειρίας, αρμοδιό¬ 
τητας της Διεύθυνσης Συντήρησης των Εγκαταστάσεων. 

5. Όλης της σχετικής αλληλογραφίας και πράξεων 
αρμοδιότητας κατά το νόμο της Διευθύνουσας τα έργα 
Υπηρεσίας, για έργα αρμοδιότητας της Διεύθυνσης Συ¬ 
ντήρησης των Εγκαταστάσεων. 

Δ. Στον Προϊστάμενο της Διεύθυνσης Δημοσίων και 
Διεθνών Σχέσεων. 

Εγγράφων που αναφέρονται σε ενημέρωση των Σχο¬ 
λών του Ιδρύματος για Συνέδρια, Συμπόσια, Ημερίδες, 
Εκθέσεις κ.λπ.. 

Ε. Στον Προϊστάμενο της Διεύθυνσης Βιβλιοθήκης: 

Εγγράφων προς τους Κοσμήτορες των Σχολών, Κα¬ 
θηγητές και Λέκτορες του Ιδρύματος για θέματα που 
αφορούν τη Διεύθυνση Βιβλιοθήκης. 

ΣΤ. Στον Προϊστάμενο του Ιατρικού Τμήματος: 

1. Πιστοποιητικών για την ασφαλιστική κάλυψη των 
φοιτητών. 

2. Πιστοποιητικών Υγείας των φοιτητών. 

Ζ. Στον Προϊστάμενο της Γραμματείας του Πρυτανικού 
Συμβουλίου: 

Επικύρωσης αποσπασμάτων πρακτικών του Πρυτα- 
νικού Συμβουλίου. 

Η. Στον Προϊστάμενο της Γ ραμματείας Συγκλήτου: 

Επικύρωσης αποσπασμάτων από τα επίσημα πρακτικά 
των Συνεδριάσεων της Συγκλήτου. 

Θ. Στον Προϊστάμενο του Τμήματος Διεκπεραίωσης 
και Αρχείου: 

Αποδείξεων παραλαβής κάθε είδους δικογράφων. 

Αρθρο 2ο 

1. Οι Προϊστάμενοι όλων των βαθμιδών οφείλουν να 
προσυπογράφουν τα έγγραφα που ανήκουν στην αρ¬ 
μοδιότητα τους και εκδίδονται με την υπογραφή του 
Προϊσταμένου τους. 

2. Ο Πρύτανης ή ο νόμιμος αναπληρωτής του διατηρεί 
το δικαίωμα να υπογράφει ο ίδιος κατά την κρίση του, 
οποιοδήποτε εκ των αναφερομένων στο προηγούμενο 
άρθρο πράξεων και εγγράφων. 

3. Σε περίπτωση κωλύματος ή απουσίας των ανωτέ- 
ρων Προϊσταμένων των Υπηρεσιών ή των Γραμματέων 
των Σχολών, οι αρμοδιότητες ασκούνται από τους κατά 
νόμο αναπληρωτές τους. 

4. Σε κάθε έγγραφο που υπογράφεται σύμφωνα με 
την παρούσα απόφαση, πρέπει να αναγράφονται πριν 
από την ιδιότητα και την υπογραφή του υπογράφοντος 
οι λέξεις «Με εντολή του Πρύτανη». 

Αρθρο 3ο 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως, οπότε και παύει να ισχύει η 
πράξη του Πρύτανη με αριθμό 17838/15-9-2014 η οποία 
δημοσιεύθηκε στο ΦΕΚ 2543/24-9-2014 τ.Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2015 

Ο Πρύτανης 
ΙΩΑΝΝΗΣ ΓΚΟΛΙΑΣ 

-♦- 

Αριθμ. 430 (2) 

Αναπλήρωση Προέδρου στο Τμήμα Δημοσιογραφίας 
και Μ.Μ.Ε. της Σχολής Οικονομικών και Πολιτικών 
Επιστήμων. 

Ο ΠΡΟΕΔΡΟΣ ΤΟΥ ΤΜΗΜΑΤΟΣ 
ΔΗΜΟΣΙΟΓΡΑΦΙΑΣ ΚΑΙ Μ.Μ.Ε. ΤΗΣ ΣΧΟΛΗΣ 
ΟΙΚΟΝΟΜΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 
ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

1. Την 4120/23-10-2015 διαπιστωτική πράξη του Πρύτα¬ 
νη περί εκλογής Προέδρου στο Τμήμα Δημοσιογραφίας 
και Μ.Μ.Ε. της Σχολής Οικονομικών και Πολιτικών Επι¬ 
στημών έως τις 31-8-2017 (Φ.Ε.Κ. 779/3-11-2015 τ. Υ.Ο.Δ.Δ). 

2. Τη διάταξη της παρ. 4 του άρθρου 10 Ν. 4009 (ΦΕΚ 
195/6-9-2011 τ.Α') όπως τροποποιήθηκε και ισχύει. 

3. Τις διατάξεις της παρ. 1 του άρθρου 35 του 
Ν. 4327/2015 (Φ.Ε.Κ. 50/14-5-2015 τ.Α'). 

4. Τις διατάξεις της παρ. 3 του άρθρου 6 της Πράξης 
Νομοθετικού Περιεχομένου (Φ.Ε.Κ. 127/8-10-2015 τ.Α'). 

5. Το γεγονός ότι η απόφαση αυτή δε προκαλεί δα¬ 
πάνη σε βάρος του κρατικού προϋπολογισμού, ορίζει: 

τον αν. καθηγητή του Τμήματος Δημοσιογραφίας και 
Μ.Μ.Ε. της Σχολής Οικονομικών και Πολιτικών Επιστημών 
Περικλή Πολίτη του Γεωργίου, με Α.Δ.Τ. ΑΜ 660284 ως 
αναπληρωτή του, σε περίπτωση απουσίας ή κωλύματος 
του, έως τις 31-8-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Νοεμβρίου 2015 

Ο Πρόεδρος 
ΑΝΔΡΕΑΣ ΒΕΓΛΗΣ 

-♦- 

Αριθμ. 292 (3) 

Αναπλήρωση Προέδρου στο Τμήμα Ιταλικής Γλώσσας 
και Φιλολογίας της Φιλοσοφικής Σχολής. 

Η ΠΡΟΕΔΡΟΣ ΤΟΥ ΤΜΗΜΑΤΟΣ 
ΙΤΑΛΙΚΗΣ ΓΛΩΣΣΑΣ ΚΑΙ ΦΙΛΟΛΟΓΙΑΣ 
ΤΗΣ ΦΙΛΟΣΟΦΙΚΗΣ ΣΧΟΛΗΣ 
ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

1. Την αριθμ. 4142 διαπιστωτική πράξη του Πρύτα¬ 
νη περί εκλογής Προέδρου στο Τμήμα Ιταλικής Γλώσ¬ 
σας και Φιλολογίας της Φιλοσοφικής Σχολής έως τις 
31-8-2017 (ΦΕΚ 786/4-11-2015 τ.Υ.Ο.Δ.Δ). 

2. Τη διάταξη της παρ. 4 του άρθρου 10 Ν. 4009 (ΦΕΚ 
195/6-9-2011 τ.Α') όπως τροποποιήθηκε και ισχύει. 


3. Τις διατάξεις της παρ. 1 του άρθρου 35 του 
Ν. 4327/2015 (ΦΕΚ 50/14-5-2015 τ.Α'). 

4. Τις διατάξεις της παρ. 3 του άρθρου 6 της Πράξης 
Νομοθετικού Περιεχομένου (ΦΕΚ 127/8-10-2015 τ.Α'). 

5. Το γεγονός ότι η απόφαση αυτή δε προκαλεί δα¬ 
πάνη σε βάρος του κρατικού προϋπολογισμού, ορίζει: 

την αναπληρώτρια καθηγήτρια του Τμήματος Ιταλι¬ 
κής Γλώσσας και Φιλολογίας της Φιλοσοφικής Σχο¬ 
λής ΘαόπθΙΙα Μεοιί του Θίοναπηί, με Αρ. Διαβατηρίου 
ΑΑ0641068 ως αναπληρώτρια της, σε περίπτωση απου¬ 
σίας ή κωλύματος της, έως τις 31-8-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Νοεμβρίου 2015 
Η Πρόεδρος 

ΚΩΝΣΤΑΝΤΙΝΑ ΕΥΑΓΓΕΛΟΥ 
-♦- 

Αριθμ. 1507 (4) 

Αναπλήρωση Προέδρου στο Τμήμα Ιατρικής της Σχο¬ 
λής Επιστημών Υγείας. 

Ο ΠΡΟΕΔΡΟΣ ΤΟΥ ΤΜΗΜΑΤΟΣ ΙΑΤΡΙΚΗΣ 
ΤΗΣ ΣΧΟΛΗΣ ΕΠΙΣΤΗΜΩΝ ΥΓΕΙΑΣ 
ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

1. Την υπ’ αριθμ. 3858/22-10-2015 διαπιστωτική πράξη 
του Πρύτανη περί εκλογής Πρόεδρου στο Τμήμα Ιατρι¬ 
κής της Σχολής Επιστημών Υγείας έως τις 31-8-2017 
(ΦΕΚ 779/3-11-2015 τ. ΥΟΔΔ). 

2. Τη διάταξη της παρ. 4 του άρθρου 10 Ν. 4009 (ΦΕΚ 
195/6-9-2011 τ.Α') όπως τροποποιήθηκε και ισχύει. 

3. Τ ις διατάξεις της παρ. 1 του άρθρ. 35 του Ν. 4327/2015 
(ΦΕΚ 50/14-5-2015 τ.Α'). 

4. Τ ις διατάξεις της παρ. 3 του άρθρου 6 της Πράξης 
Νομοθετικού Περιεχομένου (ΦΕΚ 127/8-10-2015 τ.Α'). 

5. Το γεγονός ότι η απόφαση αυτή δεν προκαλεί δα¬ 
πάνη σε βάρος του κρατικού προϋπολογισμού, ορίζει: 

Τον καθηγητή του Τμήματος Ιατρικής της Σχολής 
Επιστημών Υγείας Ιωάννη Νηματούδη του Αλεξάνδρου 
με Α.Δ.Τ. Φ 167310, ως αναπληρωτή του σε περίπτωση 
απουσίας ή κωλύματος του, έως τις 31-8-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Νοεμβρίου 2015 
Ο Πρόεδρος 

ΑΛΕΞΑΝΔΡΟΣ - ΑΝΑΣΤΑΣΙΟΣ ΓΑΡΥΦΑΛΛΟΣ 

-Φ- 

Αριθμ. 344 (5) 

Αναπλήρωση Προέδρου στο Τμήμα Ποιμαντικής και 
Κοινωνικής Θεολογίας της ©εολογικής Σχολής του 
Α.Π.Ο.. 

Ο ΠΡΟΕΔΡΟΣ ΤΟΥ ΤΜΗΜΑΤΟΣ 
ΠΟΙΜΑΝΤΙΚΗΣ ΚΑΙ ΚΟΙΝΩΝΙΚΗΣ ΘΕΟΛΟΓΙΑΣ 
ΤΗΣ ΘΕΟΛΟΓΙΚΗΣ ΣΧΟΛΗΣ 
ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

1. Την υπ’ αριθμ. 3997 διαπιστωτική πράξη του Πρύτα¬ 
νη περί εκλογής Προέδρου στο Τμήμα Ποιμαντικής και 

Κοινωνικής Θεολογίας της Θεολογικής Σχολής έως τις 
31-8-2017 (ΦΕΚ 786/4-11-2015 τ.Υ.Ο.Δ.Δ). 

2. Τη διάταξη της παρ. 4 του άρθρου 10 Ν. 4009 (ΦΕΚ 
195/6-9-2011 τ.Α') όπως τροποποιήθηκε και ισχύει. 

3. Τις διατάξεις της παρ. 1 του άρθρου 35 του 
Ν. 4327/2015 (ΦΕΚ 50/14-5-2015 τ.Α'). 

4. Τις διατάξεις της παρ. 3 του άρθρου 6 της Πράξης 
Νομοθετικού Περιεχομένου (ΦΕΚ 127/8-10-2015 τ.Α'). 

5. Το γεγονός ότι η απόφαση αυτή δε προκαλεί δα¬ 
πάνη σε βάρος του κρατικού προϋπολογισμού, ορίζει: 

τον καθηγητή του Τμήματος Ποιμαντικής και Κοινωνι¬ 
κής Θεολογίας της Θεολογικής Σχολής Συμεών Πασχα- 
λίδη του Αχιλλέα, με ΑΔΤ ΑΚ287635 ως αναπληρωτή 
του, σε περίπτωση απουσίας ή κωλύματος του, έως τις 
31-8-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Νοεμβρίου 2015 

Ο Πρόεδρος 

ΚΩΝΣΤΑΝΤΙΝΟΣ ΧΡΗΣΤΟΥ 

-♦- 

Αριθμ. 341 (6) 

Αναπλήρωση Προέδρου στο Τμήμα Γεωλογίας της 
Σχολής Θετικών Επιστημών. 

Ο ΠΡΟΕΔΡΟΣ ΤΟΥ ΤΜΗΜΑΤΟΣ ΓΕΩΛΟΓΙΑΣ 
ΤΗΣ ΣΧΟΛΗΣ ΘΕΤΙΚΩΝ ΕΠΙΣΤΗΜΩΝ 
ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

1. Την υπ’ αριθμ. 3953/22-10-2015 διαπιστωτική πρά¬ 
ξη του Πρύτανη περί εκλογής Προέδρου στο Τμήμα 
ΓΕΩΛΟΓΙΑΣ της Σχολής Θετικών Επιστημών έως τις 
31-8-2017 (ΦΕΚ 779/3-11-2015 τ. Υ.Ο.Δ.Δ). 

2. Τη διάταξη της παρ. 4 του άρθρου 10 Ν. 4009 (ΦΕΚ 
195/6-9-2011 τ.Α') όπως τροποποιήθηκε και ισχύει. 

3. Τις διατάξεις της παρ. 1 του άρθρου 35 του 
Ν. 4327/2015 (ΦΕΚ 50/14-5-2015 τ.Α'). 

4. Τις διατάξεις της παρ. 3 του άρθρου 6 της Πράξης 
Νομοθετικού Περιεχομένου (ΦΕΚ 127/8-10-2015 τ.Α'). 

5. Το γεγονός ότι η απόφαση αυτή δε προκαλεί δα¬ 
πάνη σε βάρος του κρατικού προϋπολογισμού, ορίζει: 

τον Αναπληρωτή Καθηγητή του Τμήματος Γεωλογίας 
της Σχολής Θετικών Επιστημών Χαράλαμπο Φείδα του 
Νικολάου, με ΑΔΤ: ΑΖ167449 ως αναπληρωτή του, σε πε¬ 
ρίπτωση απουσίας ή κωλύματος του, έως τις 31-8-2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 5 Νοεμβρίου 2015 

Ο Πρόεδρος 
ΜΙΧΑΗΛ ΒΑΒΕΛΙΔΗΣ 

-♦- 

Αριθμ. 3498 (7) 

Ίδρυση Εργαστηρίου με τίτλο «Εργαστήριο Ζωολογί¬ 
ας» στο Τμήμα Βιολογικών Εφαρμογών και Τεχνο¬ 
λογιών της Σχολής Επιστημών Υγείας του Πανεπι¬ 
στημίου Ιωαννίνων. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 

Έχοντας υπόψη: 

Τις διατάξεις: 

1. Του άρθρου 7 παρ. 5 του Ν. 1268/1982 «Δομή και 


λειτουργία των Ανωτάτων Εκπαιδευτικών Ιδρυμάτων» 
(Α' 87), όπως η τελευταία αυτή διάταξη τροποποιήθηκε 
με το άρθρο 48 παρ. 2 του Ν. 1404/1983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173), του Ν. 4009/2011 και ειδικότερα του άρθρου 
80 παραγρ. 22(α) «Δομή, λειτουργία, διασφάλιση της 
ποιότητας των σπουδών και διεθνοποίηση των Ανώ¬ 
τατων Εκπαιδευτικών Ιδρυμάτων» και του άρθρου 96 
του Ν. 4310/2014 «Έρευνα, Τεχνολογική Ανάπτυξη και 
Καινοτομία και άλλες διατάξεις» με το οποίο στο άρθρο 
80 του Ν. 4009/2011 προστίθεται παράγραφος 24. 

2. Του άρθρου 4 παρ. 1 εδ. γ του Ν. 2083/1992, «Εκσυγ¬ 
χρονισμός της Ανώτατης Εκπαίδευσης» (Α' 159). 

3. Του άρθρου 22 παρ. 3 του Ν. 2362/1995, «Περί Δη¬ 
μοσίου Λογιστικού, ελέγχου δαπανών του Κράτους και 
άλλες διατάξεις» (Α' 247). 

4. Τη γνώμη της Συνέλευσης του Τμήματος Βιολογι¬ 
κών Εφαρμογών και Τεχνολογιών του Πανεπιστημίου 
Ιωαννίνων (συνεδρίαση 206/21-06-2013). 

5. Τ ις αποφάσεις που έλαβε η Σύγκλητος του Πανε¬ 
πιστημίου Ιωαννίνων στις Συνεδρίες της αριθμ. 996/ 
17-7-2013 και αριθμ. 1025/34/15-10-2015. 

6. Ότι δεν έχει εκδοθεί μέχρι σήμερα ο Οργανισμός 
του Πανεπιστημίου Ιωαννίνων. 

7. Ότι το Εργαστήριο που ιδρύεται με την παρούσα 
Πρυτανική Πράξη θα λειτουργεί αποκλειστικά με ιδίους 
πόρους και δεν θα βαρύνει τον προϋπολογισμό του 
Ιδρύματος, αποφασίζει: 

Άρθρο 1 
Ίδρυση 

Ιδρύεται στο Τμήμα Βιολογικών Εφαρμογών και Τε¬ 
χνολογιών του Πανεπιστημίου Ιωαννίνων εργαστήριο 
με τίτλο «Εργαστήριο Ζωολογίας», το οποίο καλύπτει 
την άρτια και εποπτική διδασκαλία και τις ερευνητικές 
ανάγκες στο γνωστικό αντικείμενο της Ζωολογίας, της 
ποικιλότητας Ζωικών Οργανισμών, της Ιχθυολογίας, της 
Υδροβιολογίας, των Υδατοκαλλιεργειών και της Ποιό¬ 
τητας των Υδάτινων Οικοσυστημάτων. Το εργαστήριο 
εκτός της συμβολής του στη διδασκαλία και την έρευνα 
επιδιώκει να συμβάλει θετικά στη σχέση του Πανεπι¬ 
στημίου με την κοινωνία σε τοπικό, εθνικό και διεθνές 
επίπεδο. 

Άρθρο 2 
Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τμή¬ 
ματος Βιολογικών Εφαρμογών και Τεχνολογιών του Πα¬ 
νεπιστημίου Ιωαννίνων καθώς και άλλων Τμημάτων του 
Πανεπιστημίου Ιωαννίνων σε θέματα που εμπίπτουν στα 
αντικείμενα δραστηριότητας του εργαστηρίου, όπως 
αυτά προσδιορίζονται στο άρθρο 1 του παρόντος. 

2. Τη συνεργασία, κάθε μορφής, με ακαδημαϊκά ιδρύ¬ 
ματα, κέντρα ερευνών, δημόσιο και ιδιωτικό τομέα στο 
πεδίο της Ζωολογίας, της ποικιλότητας Ζωικών Ορ¬ 
γανισμών, της Ιχθυολογίας, της Υδροβιολογίας, των 
Υδατοκαλλιεργειών και της Ποιότητας των Υδάτινων 
Οικοσυστημάτων εφόσον οι επιστημονικοί στόχοι συ¬ 
μπίπτουν, συμβαδίζουν και αλληλοσυμπληρώνονται με 
εκείνους του εργαστηρίου. 

3. Τη διοργάνωση επιστημονικών διαλέξεων, εργα¬ 
στηρίων (ννοΓΚεΙιορε), ημερίδων σεμιναρίων, συμποσίων, 

συνεδρίων και άλλων επιστημονικών εκδηλώσεων. Στα 
αντικείμενα που δραστηριοποιείται το εργαστήριο. Την 
πραγματοποίηση έργου, δημοσιεύσεων και εκδόσεων 
και την πρόσκληση ελλήνων και ξένων αναγνωρισμένων 
επιστημόνων στα αντικείμενα του εργαστηρίου. 

4. Την παροχή υπηρεσιών σε ιδιώτες κατά τα προβλε- 
πόμενα στο Π.δ. 159/1984 «Προϋποθέσεις παροχής υπη¬ 
ρεσιών από τα Πανεπιστημιακά εργαστήρια σε ιδιώτες 
και κάθε νομικής μορφής οργανισμούς». 

Άρθρο 3 
Προσωπικό 

Το εργαστήριο στελεχώνεται αποκλειστικά από μέλη 
Διδακτικού Ερευνητικού Προσωπικού (Δ.Ε.Π.) του Τμή¬ 
ματος Βιολογικών Εφαρμογών και Τεχνολογιών του Πα¬ 
νεπιστημίου Ιωαννίνων με αναγνωρισμένο εκπαιδευτικό 
και ερευνητικό έργο που εμπίπτει στα διδακτικά και 
ερευνητικά ενδιαφέροντα και στο επιστημονικό αντι¬ 
κείμενο του εν λόγω εργαστηρίου. 

Επίσης, προβλέπεται η στελέχωση του και με άλλα 
μέλη Διδακτικού Ερευνητικού Προσωπικού (Δ.Ε.Π.) του 
Τμήματος Βιολογικών Εφαρμογών και Τεχνολογιών του 
Πανεπιστημίου Ιωαννίνων. Επίσης, το εργαστήριο στε¬ 
λεχώνεται ή μπορεί να στελεχωθεί από μέλη Ειδικού 
Ερευνητικού και Διδακτικού Προσωπικού (Ε.Ε.ΔΙ.Π) και 
Ειδικού Τεχνικού Εργαστηριακού Προσωπικού (Ε.Τ.Ε.Π.), 
καθώς και από μέλη του λοιπού διοικητικού προσωπικού 
που τοποθετούνται στο εργαστήριο με τη διαδικασία 
των άρθρων 4 παρ. 1 (δ) του Ν. 2083/1992 (Α' 159). Τέλος 
το εργαστήριο μπορεί να συνεργάζεται επιστήμονες 
αναγνωρισμένου κύρους σε αντικείμενα σχετικά με τις 
δραστηριότητές του. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλη του Διδακτικού 
Ερευνητικού Προσωπικού (Δ.Ε.Π.) του Τμήματος Βιολο¬ 
γικών Εφαρμογών και Τεχνολογιών του Πανεπιστημίου 
Ιωαννίνων που έχουν στελεχώσει το εργαστήριο και που 
ορίζεται με τη διαδικασία που ορίζουν οι διατάξεις του 
άρθρου 28 παρ. 22 του Ν. 2083/1992 (Α' 159). 

2. Ο διευθυντής ασκεί τις αρμοδιότητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχι- 
ακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για τη στελέχωση, την 
οικονομική διαχείριση και την κατανομή των χώρων του 
εργαστηρίου, η εισήγηση στη Γενική Συνέλευση του 
Τ μήματος για τον ορισμό των υπεύθυνων στα αναλώ¬ 
σιμα υλικά, τον κινητό εξοπλισμό, και η υπογραφή κάθε 
εγγράφου. Επίσης η υποβολή στη Γ ενική Συνέλευση του 
Τμήματος του ετήσιου απολογισμού των δραστηριοτή¬ 
των, καθώς και η υπογραφή κάθε εγγράφου. 

Αρθρο 5 

Εγκατάσταση - Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες σύμφωνα με τον κανονισμό του Πανεπιστη¬ 
μίου Ιωαννίνων και σε χώρους που έχουν παραχωρηθεί 
ή που θα παραχωρηθούν σε αυτό για την εγκατάσταση 
των οργάνων και του λοιπού τεχνικού εξοπλισμού που 
είναι αναγκαίος για τη διενέργεια των εργαστηριακών 
ασκήσεων και των ερευνητικών προγραμμάτων. Στους 


χώρους του εργαστηρίου περιλαμβάνονται φοιτητικά 
εργαστήρια, δωμάτια άσκησης ερευνητικών δραστη¬ 
ριοτήτων, αποθηκευτικοί χώροι, δωμάτια εκτροφής 
υδρόβιων οργανισμών. Στους χώρους εγκατάστασης 
τοποθετείται πινακίδα με τον τίτλο του εργαστηρίου. 

2. Ο διευθυντής ενημερώνεται πριν από τη διεξαγω¬ 
γή κάθε εργασίας, που γίνεται στο χώρο στα πλαίσια 
ερευνητικού προγράμματος ή άλλου έργου που έχει 
αποφασιστεί και καθορίζει την προτεραιότητα στη χρη¬ 
σιμοποίηση οργάνων και χώρων, σε περίπτωση που δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ' αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους, καθώς και την προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό ή άλλους ερευνητές, 
που έχουν ειδική επί των οργάνων αυτών εκπαίδευση 
και εξουσιοδότηση από τον διευθυντή αυτού. Κινητά 
σκεύη και όργανα τα οποία παραδίδονται για τη διε¬ 
ξαγωγή εργασιών επιστρέφονται μετά τη χρήση τους 
στην κατάσταση που είχαν παραδοθεί. 

5. Με εισήγηση του διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και επιστημο¬ 
νικές δραστηριότητες του εργαστηρίου, σύμφωνα με 
την ισχύουσα νομοθεσία [άρθρα 18 του Ν. 1268/1982 
και 5 του Π.δ. 407/1980 (Α' 112) και 2 παρ. 1 εδαφ. δ του 
Ν. 1697/1986 (Α' 203)]. 

6. Το εργαστήριο θα εξοπλιστεί έτσι και θα του πα¬ 
ραδοθεί ο κατάλληλος χώρος, ώστε να έχει τη δυ¬ 
νατότητα να φιλοξενεί ειδικά σεμινάρια στο πλαίσιο 
των προπτυχιακών και μεταπτυχιακών σπουδών του 
Τ μήματος Βιολογικών Εφαρμογών και Τ εχνολογιών του 
Πανεπιστημίου Ιωαννίνων. 

Αρθρο 6 
Έσοδα 

Τα έσοδα του εργαστηρίου προέρχονται από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαρια¬ 
σμό τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα με το άρθρο 3 
παρ. 3 του Π.δ. 159 2083/1992 (Α' 159). 

4. Τις πιστώσεις που διατίθενται από το Τμήμα Βιολο¬ 
γικών Εφαρμογών και Τεχνολογιών του Πανεπιστημίου 
Ιωαννίνων με τη διαδικασία του άρθρου 4 παρ. 1ε του 
Ν. 2083/1992 (Α' 159). 

5. Τ ις ειδικές εισφορές και χρηματοδοτήσεις από εγ¬ 
χώριους ή διεθνείς οργανισμούς, δημόσιες ή ιδιωτικές 
επιχειρήσεις και νομικά ή φυσικά πρόσωπα και 

6. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Ιωαννίνων για 
τους σκοπούς του οικείου εργαστηρίου. 

Αρθρο 7 

Τηρούμενα βιβλία 

1. Για τις ανάγκες του εργαστηρίου τηρούνται τα 
ακόλουθα βιβλία και στοιχεία: βαθμολόγιο φοιτητών, 
βιβλίο περιουσιακών στοιχείων, φάκελος οικονομικών 
στοιχείων κάθε έτους, κατάλογος επιστημονικών βι- 

βλίων, περιοδικών και οργάνων, αρχείο ερευνητικών 
προγραμμάτων, βιβλίο μεταβολών προσωπικού, πρωτό¬ 
κολλο εισερχόμενων και εξερχόμενων εγγράφων. 

2. Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από τις 
ειδικές διατάξεις. 

3. Αρχεία μετρήσεων, αναλύσεων από έρευνες και 
ερευνητικά προγράμματα. 

4. Όλα τα σχετικά με τις διπλωματικές εργασίες προ¬ 
πτυχιακών και μεταπτυχιακών φοιτητών. 

5. Όλα τα σχετικά με τις διδακτορικές διατριβές με¬ 
ταπτυχιακών φοιτητών. 


Άρθρο 8 
Έναρξη ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στο Υπουργείο Παιδείας,Έρευνας και Θρησκευμάτων 
αναθέτουμε τη δημοσίευση και εκτέλεση του παρόντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 2 Νοεμβρίου 2015 

Ο Πρύτανης 
ΓΕΩΡΓΙΟΣ ΚΑΨΑΛΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - θ-πιαϊΙ: ννοόπΐ3δίβΓ.β1@βί.9Γ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020252924 1 1 1 50008 * 

